Llewellyn Heycock

Arweinydd llywodraeth leol ac aelod amlwg o'r Blaid Lafur oedd Llewellyn Heycock, yn ddiweddarach yr Arglwydd Heycock o Dai-bach (12 Awst 1905 – 13 Mawrth 1990).

Ganed ef yn nhref Port Talbot, a magwyd ef yn Nhai-bach gerllaw. Bu'n gweithio fel gyrrwr trenau am gyfnod. Daeth yn aelod o Gyngor Sir Forgannwg yn 1937, a bu'n gadeirydd y pwyllgor addysg o 1944 hyd 1974 ac yn gadeirydd y cyngor yn 1962-3. Daeth yn gadeirydd cyntaf Cyngor Sir Gorllewin Morgannwg wedi ad-drefnu llywodraeth leol yn 1974. Roedd ei gefnogaeth ef yn allweddol i sefydlu ysgolion Cymraeg yn yr ardal yma.

Categori:Genedigaethau 1905
Categori:Marwolaethau 1990
Categori:Gwleidyddion yr 20fed ganrif o Gymru
Categori:Hanes y Gymraeg
Categori:Pobl o Gastell-nedd Port Talbot